钦定古今图书集成/明伦汇编/氏族典/第243卷 > 张傅
## 钦定古今图书集成/明伦汇编/氏族典/第243卷 > 张傅

按《宋史张傅传》：“傅字岩卿，唐初功臣公谨之裔。祖播为亳州团练副使，子孙因为谯人。傅进士及第，稍迁
秘书省著作佐郎。宰相向敏中荐之，知楚州，提点江
西刑狱，徙江东，就除转运使，累迁工部郎中，再迁兵
部，徙江淮发运使。未至，召还，为侍御史，进三司度支
副使。以疾请外，知应天府，以工部侍郎致仕，卒。傅强”
力治事，七为监司，所至审核簿书，勾擿奸隐，州县惮
之。